# Joan Alsina i Arús

Joan Alsina i Arús (Barcelona, 1872- Castellterçol, 9 de juliol de 1911), fou un arquitecte modernista català.
Junt amb els arquitectes Roc Cot i Cot i Salvador Pedrol i Oller va tenir un despatx professional durant 10 anys al carrer de Boters, fins a la mort de Cot.
Va ser el cap de la Secció Municipal de Parcs i Jardins de l'Ajuntament de Barcelona.
El 1896 va realitzar diversos projectes d'edificis d'aquaris per a ser presentats a l'Exposició de Belles Arts de Barcelona d'aquell any.
Col·laborador de Lluís Domènech i Montaner en la direcció del Grand Hotel de Palma (Mallorca). Fou professor de geometria descriptiva i de composició a l'Escola Superior d'Arquitectura de Barcelona.
Va realitzar els plànols del Palau Güell per a ser presentats a l'exposició de l'arquitecte Antoni Gaudí al Grand Palais de París, el 1910.

## Principals obres
### Barcelona

| Any | Nom | Ubicació | Descripció | Estat |
| 1901 | Casa Oller | Plaça Tetuan, 9 | Edifici modernista entre mitgeres de planta baixa i cinc pisos, construït entre 1900 i 1901. La propietària/promotora fou Francesca Planells Serra, Vídua d'Oller. El va fer en col·laboració amb Salvador Oller Padrol. | Regular |
| 1905 | Restaurant Pince | c/ Ferran, 21 - c/ Rauric, 2 | Tradicional restaurant de la ciutat fundat pel francès Jean Pince i la seva esposa en el que va morir al mig d'un sopar el Doctor Robert el 10 d'abril de 1902. Posteriorment, Joan Alsina el va reformar i modernitzar fent-se mereixedor del premi al millor establiment del concurs anual d'edificis artístics de 1905, atorgat per l'Ajuntament de Barcelona. | Desaparegut |
| 1904 | Església Sant Antoni de Pàdua | c/ Santaló i Calaf | Construïda en desaparèixer el Convent de Sant Francesc de Barcelona que estava davant del monument a Colom, on ara està l'edifici del govern militar. Només la façana del carrer Calaf manté alguns elements originals. | Molt transformada |

### Igualada

| Any | Nom | Ubicació | Descripció | Estat | Foto |
| 1900 | Casa Francesc Valls | Rambla de Sant Ferran, 48 | Edifici entremitjaneres de planta i tres pisos propietat de Francesc Valls Brufau, del sector tèxtil. | Regular | |
| 1901 | "A Cal Sabater" | Rambla de Sant Isidre, 37 | Edifici entremitjaneres de planta i pis propietat de Josep Sabater Duran, adober. El va fer en col·laboració amb Salvador Pedrol i Oller. Destaca la tribuna central decorat amb rajola ceràmica i amb un frontó esglaonat amb l'escut de la família flanquejat amb relleus florals i figures humanes. | Regular | |

### l'Hospitalet de Llobregat

| Any | Nom | Ubicació | Descripció | Estat | Foto |
| 1907 | Fàbrica Trinxet | c/ Santa Eulàlia, 212 | La fàbrica va ser propietat d'Avel·lí Trinxet, propietari de la Casa Trinxet (Barcelona, 1904) obra de Puig i Cadafalch enderrocada l'any 1965. Actualment l'espai de la fàbrica ha estat recuperat per a altres serveis residencials i d'equipaments, mantenint-se una part de la construcció modernista. | Transformada | |

## Referències

* ↑ «esquela de Joan Alsina y Arús». La Veu de Catalunya, 17-07-1911, pàg. 1.
* ↑ Maspoch, Mònica. Galeria d'autors : ruta del modernisme, Barcelona. 1a ed.. Barcelona: Institut del Paisatge Urbà i la Qualitat de Vida, 2008. ISBN 978-84-96696-02-0 [Consulta: 13 agost 2013].
* ↑ Anna Bernadich, Montserrat Rota, Marta Bone. L'obra dels arquitectes a Berga: segles XIX i XX. Erol, L': revista cultural del Berguedà, Any: 1988 Núm.: 25
* 1 2 J.A. Ràfols. Els premis a edificis de Barcelona. Cuadernos de Arquitectura. 1966.
* ↑ Maspoch, 2009, p. 25.
* ↑ «Joan Alsina i Arús». Gran Enciclopèdia Catalana. Barcelona: Grup Enciclopèdia Catalana.
* ↑ Bassegoda Nonell, 1988, p. 138.
* 1 2 3 Pau Llacuna i Ortínez. El modernisme a Igualada a Miscellanea Aqualatensia, Any: 1983 Núm.: 3
* ↑ Història del trasllat del convent
* ↑ Casa Francesc Valls a Pobles de Catalunya
* ↑ Casa Sabater a Pobles de Catalunya
* ↑ «Notícia reforma Can Trinxet». Arxivat de l'original el 2017-09-14. [Consulta: 20 agost 2010].

## Bibliografia

* Bassegoda Nonell, Joan. Gaudí (en castellà). Salvat, 1988. ISBN 978-84-345-8205-7.
* Maspoch, Mónica. Ajuntament de Barcelona. Galeria d'Autors, 2009. ISBN 978-84-96696-02-0 [Consulta: 12 març 2012].